ddrg/super_eurlex huggingface dataset:
SL Uradni list Evropske unije C 161/47

Sodba Splošnega sodišča z dne 20. marca 2018 – Šroubárna Ždánice/Svet

(Zadeva T-442/16) (1)

((Prošnja za vračilo protidampinških dajatev - Uvoz nekaterih pritrdilnih elementov iz železa ali jekla s poreklom iz Kitajske ali poslanih iz Malezije - Uredba (ES) št. 91/2009 in Izvedbena uredba (EU) št. 723/2011 - Pristojnost nacionalnega sodišča - Nepristojnost Splošnega sodišča))

(2018/C 161/52)

Jezik postopka: češčina

Stranke

Tožeča stranka: Šroubárna Ždánice a.s. (Kyjov, Češka republika) (zastopnik: M. Osladil, odvetnik)

Tožena stranka: Svet Evropske unije (zastopnice: H. Marcos Fraile in A. Westerhof Löfflerová, agentki, skupaj z N. Tuominen, odvetnico)

Intervenientka v podporo tožene stranke: Evropska komisija (zastopnika: T. Maxian Rusche in P. Němečková, agenta)

Predmet

Predlog za vračilo protidampinških dajatev in obresti, ki jih je tožeča stranka domnevno neupravičeno plačala češkim carinskim organom po sprejetju Uredbe (ES) Sveta št. 91/2009 z dne 26. januarja 2009 o uvedbi dokončne protidampinške dajatve na uvoz nekaterih pritrdilnih elementov iz železa ali jekla s poreklom iz Ljudske republike Kitajske (UL 2009, L 29, str. 1), Izvedbene uredbe Sveta (EU) št. 723/2011 z dne 18. julija 2011 o razširitvi dokončne protidampinške dajatve, uvedene z Uredbo (ES) št. 91/2009 o uvozu nekaterih pritrdilnih elementov iz železa ali jekla s poreklom iz Ljudske republike Kitajske, na uvoz nekaterih pritrdilnih elementov iz železa ali jekla, poslanega iz Malezije, ne glede na to, ali je deklariran kot izdelek s poreklom iz Malezije ali ne (UL 2011, L 194, str. 6), in Izvedbene uredbe Sveta (EU) št. 924/2012 z dne 4. oktobra 2012 o spremembi Uredbe (ES) št. 91/2009 (UL 2012, L 275, str. 1).

Izrek

1. Tožba se zavrže zaradi nepristojnosti Splošnega sodišča za odločanje o njej.

2. Šroubárna Ždánice a.s. nosi svoje stroške in plača stroške, ki jih je priglasil Svet Evropske unije.

3. Evropska komisija nosi svoje stroške.

(1) UL C 392, 24.10.2016.
SL Uradni list Evropske unije C 142/44

Sodba Splošnega sodišča z dne 7. marca 2018 – Gollnisch/Parlament

(Zadeva T-624/16) (1)

((Pravilnik o povračilu in nadomestilu stroškov poslancem Evropskega parlamenta - Nadomestilo za parlamentarno pomoč - Izterjava neupravičeno izplačanih zneskov - Pristojnost generalnega sekretarja - Electa una via - Pravica do obrambe - Dokazno breme - Obveznost obrazložitve - Zaupanje v pravo - Politične pravice - Enako obravnavanje - Zloraba pooblastil - Neodvisnost poslancev - Napačno ugotovljeno dejansko stanje - Sorazmernost))

(2018/C 142/58)

Jezik postopka: francoščina

Stranki

Tožeča stranka: Bruno Gollnisch (Villiers-le-Mahieu, Francija) (zastopnika: najprej N. Fakiroff, nato F. Wagner, odvetnika)

Tožena stranka: Evropski parlament (zastopnika: G. Corstens in S. Seyr, agenta)

Predmet

Predlog na podlagi člena 263 PDEU za razglasitev ničnosti sklepa generalnega sekretarja Parlamenta z dne 1. julija 2016 o izterjavi neupravičeno izplačanega zneska 275 984,23 EUR iz naslova parlamentarne pomoči od tožeče stranke in s tem povezanega bremepisa z dne 5. julija 2016.

Izrek

1. Tožba se zavrne.

2. Bruno Gollnisch poleg svojih stroškov nosi stroške Evropskega parlamenta, vključno s stroški postopka za izdajo začasne odredbe.

(1) UL C 383, 17.10.2016.
SL Uradni list Evropske unije C 104/39

Sodba Splošnega sodišča z dne 7. februarja 2018 – Access Info Europe/Komisija

(Zadeva T-852/16) (1)

((Dostop do dokumentov - Uredba (ES) št. 1049/2001 - Izjavi EU in Turčije z dne 8. in 18. marca 2016 - Izvajanje predvidenih ukrepov s strani Evropske unije ali držav članic - Dokumenti, ki jih je pripravila ali prejela pravna služba institucije - Pravna mnenja - Analize zakonitosti ukrepov, določenih v okviru izvajanja izjave EU in Turčije z dne 18. marca 2016 - Zavrnitev dostopa - Člen 4(1)(a) Uredbe št. 1049/2001 - Izjema v zvezi z varstvom javnega interesa v zvezi z mednarodnimi odnosi - Člen 4(2), druga alinea, Uredbe št. 1049/2001 - Izjema v zvezi z varstvom sodnih postopkov - Izjema v zvezi z varstvom pravnih mnenj))

(2018/C 104/50)

Jezik postopka: angleščina

Stranki

Tožeča stranka: Access Info Europe (Madrid, Španija) (zastopniki: O. Brouwer, E. Raedts in J. Wolfhagen, odvetniki)

Tožena stranka: Evropska komisija (zastopnika: A. Buchet in M. Konstantinidis, agenta)

Predmet

Predlog na podlagi člena 263 PDEU za razglasitev ničnosti Sklepa Komisije C(2016) 6030 final z dne 19. septembra 2016 o potrditvi zavrnitve dostopa tožeče stranke do dokumentov pravne službe te institucije, ki se domnevno nanašajo na zakonitost ukrepov, ki jih Evropska unija in njene države članice sprejmejo za izvajanje ukrepov iz izjave voditeljev držav ali vlad Unije z dne 18. marca 2016, sprejete po njihovem srečanju s predsednikom turške vlade tega dne.

Izrek

1. Tožba se zavrne.

2. Družbi Access Info Europe se naloži plačilo stroškov.

(1) UL C 53, 20.2.2017.
SL Uradni list Evropske unije C 83/20

Sodba Splošnega sodišča z dne 23. januarja 2018 – Wenger/EUIPO – Swissgear (SWISSGEAR)

(Zadeva T-869/16) (1)

((Znamka Evropske unije - Postopek za ugotovitev ničnosti - Besedna znamka Evropske unije SWISSGEAR - Absolutni razlogi za zavrnitev - Neobstoj razlikovalnega učinka - Opisnost - Člen 7(1)(b) in (c) Uredbe (ES) št. 207/2009 (postal člen 7(1)(b) in (c) Uredbe (EU) 2017/1001) - Člen 52(1)(a) in člen 76 Uredbe št. 207/2009 (postala člen 59(1)(a) in člen 95 Uredbe 2017/1001)))

(2018/C 083/31)

Jezik postopka: angleščina

Stranke

Tožeča stranka: Wenger SA (Delémont, Švica) (zastopnika: K. Ikas in A. Sulovsky, odvetnika)

Tožena stranka: Urad Evropske unije za intelektualno lastnino (zastopnik: J. Ivanauskas, agent)

Druga stranka pred odborom za pritožbe pri EUIPO, intervenientka v postopku pred Splošnim sodiščem: Swissgear Sàrl (Baar, Švica) (zastopnik: J. Hacke, odvetnik)

Predmet

Tožba zoper odločbo petega odbora za pritožbe pri EUIPO z dne 20. septembra 2016 (zadeva R 2098/2015-5) v zvezi s postopkom za ugotovitev ničnosti med družbama Swissgear in Wenger.

Izrek

1. Tožba se zavrne.

2. Družba Wenger SA se poleg lastnih stroškov naloži plačilo stroškov Urada Evropske unije za intelektualno lastnino (EUIPO) in družbe Swissgear Sàrl.

(1) UL C 38, 6.2.2017.
SL Uradni list Evropske unije C 32/27

Sodba Splošnega sodišča z dne 7. decembra 2017 – Colgate-Palmolive/EUIPO (360o)

(Zadeva T-332/16) (1)

((„Znamka Evropske unije - Zahteva za registracijo besedne znamke Evropske unije 360o - Absolutni razlogi za zavrnitev - Opisnost - Člen 7(1)(c) Uredbe (ES) št. 207/2009 (postal člen 7(1)(c) Uredbe (EU) št. 2017/1001) - Razlikovalni učinek, pridobljen z uporabo - Člen 7(3) Uredbe št. 207/2009 (postal člen 7(3) Uredbe št. 2017/1001)“))

(2018/C 032/36)

Jezik postopka: angleščina

Stranki

Tožeča stranka: Colgate-Palmolive Co. (New York, New York, Združene države) (zastopnika: M. Zintler in A. Stolz, odvetnika)

Tožena stranka: Urad Evropske unije za intelektualno lastnino (zastopnik: M. Rajh, agent)

Predmet

Tožba zoper odločbo četrtega odbora za pritožbe pri EUIPO z dne 14. aprila 2016 (zadeva R 2288/2015-4) glede zahteve za registracijo besednega znaka 360o kot znamke Evropske unije.

Izrek

1. Tožba se zavrne.

2. Družbi Colgate–Palmolive Co. se naloži plačilo stroškov.

(1) UL C 296, 16.8.2016.
SL Uradni list Evropske unije C 437/27

Sodba Splošnega sodišča z dne 8. novembra 2017 – De Nicola/Svet in Sodišče Evropske unije

(Zadeva T-42/16) (1)

((Nepogodbena odgovornost - Javni uslužbenci - Zaposleni pri EIB - Direktive o laserski terapiji - Člen 47 Listine o temeljnih pravicah - Razumni rok - Nespoštovanje pravil poštenega sojenja - Premoženjska škoda - Nepremoženjska škoda - Predlogi, ki jih je tožeča stranka navedla v okviru zadeve pred Sodiščem za uslužbence - Delni odstop zadeve Splošnemu sodišču))

(2017/C 437/32)

Jezik postopka: italijanščina

Stranke

Tožeča stranka: Carlo De Nicola (Strassen, Luxembourg) (zastopniki: sprva L. Isola in G. Isola, nato G. Ferabecoli, odvetniki)

Toženi stranki: Svet Evropske unije (zastopnika: E. Rebasti in M. Veiga, agenta) in Sodišče Evropske unije (zastopniki: sprva J. Inghelram, P. Giusta in L. Tonini Alabiso, nato J. Inghelram, agenti)

Predmet

Predlog na podlagi člena 268 PDEU za povračilo škode, ki naj bi tožeči stranki nastala zaradi, prvič, sprejetja nekaterih direktiv o laserski terapiji s strani zakonodajalca Unije, drugič, domnevno predolgega trajanja postopkov pred Sodiščem za uslužbence Evropske unije in Splošnim sodiščem v zvezi z njenim zahtevkom za povračilo stroškov zdravljenja, povezanih z lasersko terapijo, tretjič, domnevne nepoštenosti teh postopkov, in četrtič, številnih pravnih sredstev, ki jih je morala vložiti zaradi ravnanja Sodišča za uslužbence in Splošnega sodišča.

Izrek

1. Tožba se zavrne.

2. Carlu De Nicoli se naloži plačilo stroškov tega postopka pred Splošnim sodiščem Evropske unije in pred Sodiščem za uslužbence Evropske unije.

(1) UL C 279, 24.8.2015 (zadeva prvotno registrirana pri Sodišču za uslužbence Evropske unije pod številko F-82/15).
SL Uradni list Evropske unije C 424/31

Sodba Splošnega sodišča z dne 26. oktobra 2017 – Hello Media Group/EUIPO – Hola (#hello media group)

(Zadeva T-331/16) (1)

((Znamka Evropske unije - Postopek z ugovorom - Prijava figurativne znamke Evropske unije #hello media group - Prejšnji figurativna in besedna znamka Evropske unije HELLO! - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (ki je postal člen 8(1)(b) Uredbe (EU) 2017/1001)))

(2017/C 424/44)

Jezik postopka: španščina

Stranke

Tožeča stranka: Hello Media Group, SL (Madrid, Španija), ki ji je bilo dovoljeno, da nadomesti Hello Media, SL (zastopnica: A. Alejos Cutuli, odvetnica)

Tožena stranka: Urad Evropske unije za intelektualno lastnino (zastopnik: J. Crespo Carrillo, agent)

Druga stranka pred odborom za pritožbe EUIPO, intervenientka v postopku pred Splošnim sodiščem: Hola, SL (Madrid) (zastopnik: F. Arroyo Álvarez de Toledo, odvetnik)

Predmet

Tožba zoper odločbo drugega odbora za pritožbe EUIPO z dne 21. aprila 2016 (zadeva R 2012/2015-2) v zvezi s postopkom z ugovorom med družbama Hola in Hello Media.

Izrek

1. Tožba se zavrne.

2. Družbi Hello Media Group, SL, se naloži plačilo stroškov postopka.

(1) UL C 296, 16.8.2016.
SL Uradni list Evropske unije C 402/30

Sodba Splošnega sodišča z dne 13. oktobra 2017 – Brouillard/Komisija

(Zadeva T-572/16) (1)

((Javni uslužbenci - Zaposlovanje - Obvestilo o natečaju - Javni natečaj EPSO/AD/306/15 - Pravniki lingvisti za francoski jezik na Sodišču Evropske unije - Spletna prijava - Predizbirni postopek - Zahtevane diplome - Stopnja izobrazbe, ki ustreza popolni pravni izobrazbi, pridobljeni v belgijski, francoski ali luksemburški visokošolski ustanovi - Magisterij dveletnega študijskega programa prava, ekonomije, managementa, smer zasebno pravo, specializacija pravnik lingvist - Izdaja po „potrditvi pridobljenih izkušenj“ - Nepripustitev k preizkusom natečaja - Ničnostna tožba - Vsebina tožbe - Nedopustnost - Strokovna usposobljenost - Zahteva po popolni pravni izobrazbi - Priznavanje diplom))

(2017/C 402/39)

Jezik postopka: francoščina

Stranki

Tožeča stranka: Alain Laurent Brouillard (Bruselj, Belgija) (zastopnika: sprva P. Vande Casteele, nato H. Brouillard, odvetnika)

Tožena stranka: Evropska komisija (zastopnika: G. Gattinara in F. Simonetti, agenta)

Predmet

Predlog na podlagi člena 270 PDEU za razglasitev ničnosti, prvič, odločbe Evropskega urada za izbor osebja (EPSO), sporočene tožeči stranki z elektronskim dopisom z dne 24. septembra 2015, o njeni nepripustitvi k naslednji fazi „javnega natečaja général EPSO/AD/306/15 na podlagi kvalifikacij in preizkusov“, organiziranega za pripravo rezervnega seznama za zaposlovanje, med drugim, „[p]ravnikov lingvistov (AD 7) za francoski jezik (FR)“ na Sodišču Evropske unije in, drugič, odločitev o izboru in imenovanju, sprejetih v okviru navedenega natečaja.

Izrek

1. Odločba Evropskega urada za izbor osebja (EPSO), sporočena Alainu Laurentu Brouillardu z elektronskim dopisom z dne 24. septembra 2015, o njegovi nepripustitvi k naslednji fazi „javnega natečaja général EPSO/AD/306/15 na podlagi kvalifikacij in preizkusov“, organiziranega za pripravo rezervnega seznama za zaposlovanje, med drugim, „[p]ravnikov lingvistov (AD 7) za francoski jezik (FR)“ na Sodišču Evropske unije, se razglasi za nično.

2. V preostalem se tožba zavrne.

3. A. L. Brouillard in Evropska komisija nosita vsak svoje stroške, vključno s tistimi, nastalimi v okviru postopka za izdajo začasne odredbe v zadevi, v kateri je bil izdan sklep z dne 20. januarja 2016, Brouillard/Komisija (F-148/15 R).

(1) UL C 59, 15.2.2016 (zadeva je bila najprej registrirana pri Sodišču za uslužbence Evropske unije pod številko F-148/15, nato je bila 1.9.2016 prenesena na Splošno sodišče Evropske unije).
SL Uradni list Evropske unije C 283/37

Sodba Splošnega sodišča z dne 18. julija 2017 – Alfonso Egüed/EUIPO – Jackson Family Farms (BYRON)

(Zadeva T-45/16) (1)

((Znamka Evropske unije - Postopek z ugovorom - Prijava figurativne znamke Evropske unije BYRON - Prejšnja neregistrirana znamka BYRON - Relativni razlog za zavrnitev - Člen 8(4) Uredbe (ES) št. 207/2009 - Pravila common law, ki veljajo za tožbo zoper zavajajoče označevanje (action for passing off) - „Goodwill“ - Dokaz pridobitve in trajanja prejšnje pravice))

(2017/C 283/55)

Jezik postopka: angleščina

Stranke

Tožeča stranka: Nelson Alfonso Egüed (Madrid, Španija) (zastopnik: N. Fernández Fernández-Pacheco, odvetnik)

Tožena stranka: Urad Evropske unije za intelektualno lastnino (zastopnik: J. Ivanauskas, agent)

Druga stranka pred odborom za pritožbe, intervenientka v postopku pred Splošnim sodiščem: Jackson Family Farms LLC (Santa Rosa, Kalifornija, Združene države Amerike)

Predmet

Tožba zoper odločbo drugega odbora za pritožbe pri EUIPO z dne 16. novembra 2015 (zadeva R 822/2015-2) v zvezi s postopkom z ugovorom med družbo Jackson Family Farms in N. Alfonsom Egüedom.

Izrek

1. Tožba se zavrne.

2. Nelsonu Alfonso Egüedu se naloži plačilo stroškov.

(1) UL C 111, 29.3.2016.
1.

Odločba petega odbora za pritožbe pri Uradu Evropske unije za intelektualno lastnino (EUIPO) z dne 23. februarja 2016 (zadeva R 2823/2014-4) se razveljavi v delu, v katerem je odbor za pritožbe ugodil pritožbi družbe Luigi Lavazza SpA in delno razveljavil odločbo oddelka za izbris glede teh proizvodov: „električni drobilniki za led“ in „stroji za pripravo sladoleda, stroji za izdelavo sladoleda, a tudi kavni aparati“ iz razredov 7 in 11, na katere se nanaša sporna znamka.
SL Uradni list Evropske unije C 256/23

Sodba Splošnega sodišča z dne 27. junija 2017 – NC/Komisija

(Zadeva T-151/16) (1)

((Subvencije - Preiskava OLAF - Ugotovitev nepravilnosti - Sklep Komisije o upravnih sankcijah - Izključitev iz postopkov javnega naročanja in dodeljevanja nepovratnih sredstev, ki se financirajo iz splošnega proračuna Unije, za obdobje 18 mesecev - Vnos v bazo podatkov sistema za zgodnje odkrivanje in izključitev - Časovna veljavnost več različic finančne uredbe - Bistvena procesna predpostavka - Retroaktivna uporaba milejšega kazenskega zakona))

(2017/C 256/25)

Jezik postopka: angleščina

Stranki

Tožeča stranka: NC (zastopniki: sprva J. Killick, G. Forwood, barristers, C. Van Haute in A. Bernard, odvetnici, nato J. Killick, G. Forwood, C. Van Haute in J. Jeram, solicitor)

Tožena stranka: Evropska komisija (zastopniki: sprva F. Dintilhac in M. Clausen, nato F. Dintilhac in R. Lyal, agenti)

Predmet

Predlog na podlagi člena 263 PDEU za razglasitev ničnosti Sklepa Komisije z dne 28. januarja 2016, s katerim je bila tožeči stranki naložena upravna sankcija izključitve iz postopkov javnega naročanja in dodeljevanja subvencij, ki se financirajo iz splošnega proračuna Evropske unije, za obdobje 18 mesecev in je bila zato vpisana v bazo podatkov sistema za zgodnje odkrivanje in izključitev, določeno v členu 108(1) Uredbe (UE, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL 2012, L 298, str. 1).

Izrek

1. Sklep Komisije z dne 28. januarja 2016 o upravni sankciji izključitve združenja NC iz postopkov oddaje naročil in dodelitve nepovratnih sredstev, ki se financirajo iz proračuna Evropske unije, za obdobje 18 mesecev in njegov vnos v bazo podatkov sistema za zgodnje odkrivanje in izključitev, določeno v členu 108(1) Uredbe Evropskega parlamenta in Sveta (EU, Euratom) št. 966/2012 z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002, se razglasi za ničen.

2. Evropski Komisiji se naloži plačilo stroškov.

(1) UL C 279, 1.8.2016.
SL Uradni list Evropske unije C 195/24

Sodba Splošnega sodišča z dne 3. maja 2017 – Gfi PSF/Komisija

(Zadeva T-200/16) (1)

((Javna naročila storitev - Postopek javnega razpisa - Storitve priprave, vzdrževanja, razvoja in pomoči za spletne strani - Zavrnitev ponudbe nekega ponudnika - Ponudba, ki je ob prejetju že odprta - Člen 111(4)(b) finančne uredbe))

(2017/C 195/34)

Jezik postopka: francoščina

Stranki

Tožeča stranka: Gfi PSF Sàrl (Leudelange, Luksemburg) (zastopnik: F. Moyse, odvetnik)

Tožena stranka: Evropska komisija (zastopnika: S. Delaude in S. Lejeune, agenta)

Predmet

Prvič, predlog na podlagi člena 263 PDEU za razglasitev ničnosti odločb Urada za publikacije Evropske unije (OP) z dne 2. in 16. marca 2016, s katerima je bila zavrnjena ponudba, ki jo je tožeča stranka vložila v okviru javnega razpisa, ki se je zlasti nanašal na storitve priprave, vzdrževanja, razvoja in pomoči za spletne strani tega urada (UL 2015/S 251459901), ter, po potrebi, potrditvene odločitve OP z dne 22. aprila 2016 in drugič, predlog na podlagi člena 268 PDEU za povračilo škode, ki naj bi jo tožeča stranka zaradi teh odločitev utrpela.

Izrek

1. Tožba se zavrne.

2. Družbi Gfi PSF Sàrl se naloži plačilo stroškov.

(1) UL C 222, 20.6.2016.
SL Uradni list Evropske unije C 221/23

Sodba Splošnega sodišča z dne 18. maja 2017 – Makhlouf/Svet

(Zadeva T-410/16) (1)

((Skupna zunanja in varnostna politika - Omejevalni ukrepi, sprejeti proti Siriji - Zamrznitev sredstev - Pravica do obrambe - Pravica do učinkovitega sodnega varstva - Obveznost obrazložitve - Očitna napaka pri presoji - Pravica do časti - Lastninska pravica - Domneva nedolžnosti - Omejitve vstopa na ozemlje Unije in prehoda prek njega - Sorazmernost))

(2017/C 221/32)

Jezik postopka: francoščina

Stranke

Tožeča stranka: Rami Makhlouf (Damask, Sirija) (zastopnik: E. Ruchat, odvetnik)

Tožena stranka: Svet Evropske unije (zastopniki: sprva S. Kyriakopoulou, G. Étienne in A. Vitro, nato S. Kyriakopoulou in A. Vitro, ter nazadnje S. Kyriakopoulou in J. Bauerschmidt, agenti)

Intervenientka v podporo tožene stranke: Evropska komisija (zastopniki: F. Castillo de la Torre, L. Havas in R. Tricot, agenti)

Predmet

Predlog na podlagi člena 263 PDEU za razglasitev ničnosti Sklepa Sveta SZVP/2016/850 z dne 27. maja 2016 o spremembi Sklepa 2013/255/SZVP o omejevalnih ukrepih proti Siriji (UL 2016, L 141, str. 125), in poznejših aktov za njegovo izvajanje v delu, v katerem se ti akti nanašajo na tožečo stranko.

Izrek

1. Tožba se zavrne.

2. Rami Makhlouf nosi svoje stroške in naloži se mu plačilo stroškov Sveta Evropske unije.

3. Evropska komisija nosi svoje stroške.

(1) UL C 371, 10.10.2016.
Sodba Splošnega sodišča z dne 2. julija 2019 – Mahmoudian/Svet

(Zadeva T-406/15) (1)

(Nepogodbena odgovornost - Skupna zunanja in varnostna politika - Omejevalni ukrepi, sprejeti zoper Islamsko republiko Iran - Zamrznitev sredstev - Omejitev na področju dostopa na ozemlja držav članic - Povračilo škode, ki naj bi nastala po vpisu in ohranitvi imena tožeče stranke na seznamu oseb in subjektov, za katere se uporabijo omejevalni ukrepi - Premoženjska škoda - Nepremoženjska škoda)

(2019/C 328/38)

Jezik postopka: francoščina

Stranke

Tožeča stranka: Fereydoun Mahmoudian (Teheran, Iran) (zastopnika: A. Bahrami in N. Korogiannakis, odvetnika)

Tožena stranka: Svet Evropske unije (zastopnika: R. Liudvinaviciute-Cordeiro in M. Bishop, agenta)

Intervenient v podporo tožene stranke: Evropska komisija (zastopniki: sprva A. Aresu in D. Gauci, nato A. Aresu in R. Tricot, agenti)

Predmet

Predlog na podlagi člena 268 PDEU za povračilo škode, ki naj bi jo tožeča stranka utrpela po sprejetju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL 2010, L 195, str. 39), Izvedbene uredbe Sveta (EU) št. 668/2010 z dne 26. julija 2010 o izvajanju člena 7(2) Uredbe (ES) št. 423/2007 o omejevalnih ukrepih proti Iranu (UL 2010, L 195, str. 25), Sklepa Sveta 2010/644/SZVP z dne 25. oktobra 2010 o spremembi Sklepa 2010/413 (UL 2010, L 281, str. 81) in Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL 2010, L 281, str. 1), s katerimi je bilo ime tožeče stranke vpisano in ohranjeno na seznamih oseb in subjektov, za katere se uporabijo omejevalni ukrepi.

Izrek

1. Svetu Evropske unije se naloži plačilo odškodnine 71 000 EUR Fereydounu Mahmoudianu zaradi nepremoženjske škode, ki jo je ta utrpel.

2. V preostalem se tožba zavrne.

3. Fereydoun Mahmoudian, Svet in Komisija nosijo vsak svoje stroške.

(1) UL C 337, 12.10.2015.
Sodba Splošnega sodišča z dne 2. julija 2019 – Fulmen/Svet

(Zadeva T-405/15) (1)

(Nepogodbena odgovornost - Skupna zunanja in varnostna politika - Omejevalni ukrepi proti Islamski republiki Iran - Zamrznitev sredstev in gospodarskih virov - Povrnitev škode, ki naj bi nastala zaradi vpisa in ohranitve imena tožeče stranke na seznamih oseb in subjektov, za katere se uporabljajo omejevalni ukrepi - Premoženjska škoda - Nepremoženjska škoda)

(2019/C 288/55)

Jezik postopka: francoščina

Stranke

Tožeča stranka: Fulmen (Teheran, Iran) (zastopnika: A. Bahrami in N. Korogiannakis, odvetnika)

Tožena stranka: Svet Evropske unije (zastopnika: R. Liudvinaviciute-Cordeiro in M. Bishop, agenta)

Intervenientka v podporo tožene stranke: Evropska komisija (zastopniki: sprva A. Aresu in D. Gauci, nato A. Aresu in R. Tricot, agenti)

Predmet

Predlog na podlagi člena 268 PDEU za povrnitev škode, ki naj bi tožeči stranki nastala zaradi sprejetja Sklepa Sveta z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (UL 2010, L 195, str. 39), Izvedbene uredbe Sveta (EU) št. 668/2010 z dne 26. julija 2010 o izvajanju člena 7(2) Uredbe (ES) št. 423/2007 o omejevalnih ukrepih proti Iranu (UL 2010, L 195, str. 25), Sklepa Sveta 2010/644/SZVP z dne 25. oktobra 2010 o spremembi Sklepa 2010/413/SZVP o omejevalnih ukrepih proti Iranu (UL 2010, L 281, str. 81) in Uredbe Sveta (EU) št. 961/2010 z dne 25. oktobra 2010 o omejevalnih ukrepih proti Iranu in razveljavitvi Uredbe (ES) št. 423/2007 (UL 2010, L 281, str. 1), s katerimi je bilo ime tožeče stranke vpisano na seznam oseb in subjektov, za katere veljajo omejevalni ukrepi.

Izrek

1. Svetu Evropske unije se naloži, da mora družbi Fulmen plačati odškodnino 50 000 EUR za nepremoženjsko škodo, ki ji je nastala.

2. V preostalem se tožba zavrne.

3. Družba Fulmen, Svet in Evropska komisija nosijo vsak svoje stroške.

(1) UL 2015, C 337, 12.10.2015.